CELEX: 32007R0636
Language: sl
Date: 2007-06-07 00:00:00
Title: Uredba Komisije (ES) št. 636/2007 z dne 7. junija 2007 o odstopanju od Priloge k Uredbi Sveta št. 79/65/EGS glede območij v Romuniji

8.6.2007   
            
            
               SL
            
            
               Uradni list Evropske unije
            
            
               L 146/18
            
         
      UREDBA KOMISIJE (ES) št. 636/2007
   z dne 7. junija 2007
   o odstopanju od Priloge k Uredbi Sveta št. 79/65/EGS glede območij v Romuniji
   KOMISIJA EVROPSKIH SKUPNOSTI JE –
   ob upoštevanju Pogodbe o pristopu Bolgarije in Romunije,
   ob upoštevanju Akta o pristopu Bolgarije in Romunije ter zlasti člena 41(1) Akta,
   ob upoštevanju naslednjega:
   
               (1)
            
            
               Priloga k Uredbi Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) določa seznam območij v smislu člena 2(d) navedene uredbe.
            
         
               (2)
            
            
               V skladu s to prilogo je Romunija razdeljena na osem območij. Po zahtevi Romunije bi se morala za namene Uredbe št. 79/65/EGS Romunija še tri leta po svojem pristopu k Evropski uniji obravnavati kot enotno območje, da bi se omogočila opredelitev realističnega načrta izbire.
            
         
               (3)
            
            
               Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetij –
            
         SPREJELA NASLEDNJO UREDBO:
   Člen 1
   Z odstopanjem od Priloge k Uredbi št. 79/65/EGS za namene uporabe te uredbe se Romunija obravnava kot enotno območje do 31. decembra 2009.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od obračunskega leta 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. junija 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL 109, 23.6.1965, str. 1859–65. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).